**NĂVALNICĂ PREZENŢĂ ( erotice)**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IUBIRE

Te oglindeşti în ochii plini cu umbra verii

şi ţi se pare că ai crescut mai mare,

dai sa fugi ca vântul prin apusul serii

dar clipa desparţirii în adâncuri doare.

Priveşti atentă obrajii rumeniţi de soare

si te miri cum mama m-a făcut frumos;

simti bătaia lunii ivită-n depărtare,

că stelele pe boltă s-au lăsat mai jos.

Cu mâinile pe umeri laşi capul într-o parte,

apoi iar privesti, asculti susur de frunze;

usor împingi la vale neguri de pe frunte

si laşi o remuşcare s-alunece pe buze.

Te oglindesti în ochii plini cu umbra verii

si te miri cum mama m-a făcut frumos;

dai să fugi ca vântul prin amurgul serii,

dar aripa ti-e frânta, si zbori atât de jos!

TE CĂUTAM…

Te căutam ca orbul pe lumină,

ca păsările setoase un fir de apă

şi mi se-aprindeau imagini pe retină,

şi-nebuneam etapă cu etapă.

Te căutam nesăţios în absenţa obscură

când se prăbuşeau în mine reverii,

şi simţeam cum creşte-n mine o arsură,

asemeni zărilor sângerii.

Te căutam prin atâta timp prezent,

frumoasă amăgire necesară;

căci fără tine pământul mi-e absent

în colţişorul acesta de ţară.

CÂND VII…

Când vii, neliniştea mă bântuie frumos

şi trec prin mine, volţi şi amperi;

ca oricărui muritor cu nume duios,

sărutările, tu, mi le numeri.

Când vii, eu sunt aprins de tăcere

şi ard pe-un rug de aşteptare;

mă chinuie un mare foc ce piere

şi-l simt, pe sânii tăi, cum moare.

Când vii, cu raiul tău de plăcere,

mi se umple viaţa de fiori,

şi tot uit, de tristeţe şi de himere,

când cu tine mă înfăşori.

SE APRINDE UNIVERSUL…

A rămas un susur de mătase-n mine

sub păduri de brazi, în foşnet dăruit,

şi-n podul palmei o flacără subţire,

mi-aprinde universul, de tine biruit.

A rămas o îmbrăţişare de suflete sfioase

lângă ape limpezi de izvor;

acelaş dor stă ascuns în oase,

fascinat de golaşul tău picior.

A rămas o ierbă ameţită-n munţi

c-un apus de soare peste vârfuri,

şi ne-am prăpăduit buzele-n dinţi,

îngropându-ne-n săruturi.

TE IUBESC…

Te iubesc, căci altfel nu te-aş săruta,

cu vipia ce mi-a scrumit şoptirea;

când te desprinzi de mine, fără voia ta,

îşi leagănă hidos, pădurile, mâhnirea.

Te iubesc, căci altfel nu ţi-aş săvura

sub mine, şoldul tău odihnitor,

şi nici gura mea, azi, nu ar murmura

cuvinte ursite de mine jinduitor.

Te iubesc, căci altfel n-aş insista

să simt culoare tandreţei tale;

te iubesc, căci altfel n-aş adăsta

dimensiunile iubirii ancestrale.

ÎN PORŢII EGALE

Intră în casă! Suntem noi şi liniştea,

liniştea toată spânzurată de pereţi;

descalţă-te iute lângă dormeza mea

şi lângă mine vino, cu ochii tăi şireţi.

Vino aici, unde iubirea-i gata strânsă

şi arde aerul lovit de cîte-o şoaptă;

mătasea asta, tu o ţii mereu ascunsă

în aceeaşi mireasmă de caisă coaptă.

Vino aici şi atingeţi coapsele de mine,

ori orbeşte-mă uşor cu privirile tale!

O, clipele prezente au dorinţele line

şi impart, iată, fericirea-n porţii egale.

DE VEI VENI...

De vei veni, sufleţele, la mine,

să te îmbraci cu linişte şi tăcere

şi mai cu seamă, tu, inima

s-o laşi să bată-n voie, cu sfâşiere.

Am să te-aştept, pârjolit cu uimirea

spulberată între distanţe acum;

din nori şi din stele să te-adun,

precum m-a-ndumnzeit iubirea.

Să aduci surâsuri,vestite de buze,

ochii tăi să clipească ceva nefiresc:

şi dacă-s sfios, să nu te-amuze

că în săruturi am să te zidesc.

Şi am să uit capriciile asedierii,

mereu întârzierile vor fi prelungi;

tu ai să mă stingi cu venirea serii,

cu liniile tale, calde şi lungi.

MINUNEA MEA FRUMOASĂ

Tu, iubito, să-ţi scoţi bluza din prag,

s-ating umerii, iradiaţi de remuşcări;

părul alintat de două mâini cu drag,

să-mi aducă linişte şi înduioşări.

Cu coapsele feline şi sânii tăi avari,

spulberă-mi nimicnicia din casă,

o, cât eşti de scumpă, în taina ce apari,

minunea mea dorită şi frumoasă!

Şi mă regăsesc bine, şi devin poet,

în sărăcia-mi lucie, de visător;

purificându-mi sufletul de orice regret,

din trecut, prezent şi viitor.

NE RĂTĂCEAM PRIN SĂRUTĂRI

O, şi vântul e gata, astăzi să ne-acuze

sub mângâierea subtilelor chemări;

mohorâtă, seara abureşte prin frunze

sticlea luna, ne rătăceam prin sărutări.

Undeva prin adâncuri de sentimente

lunecau fiori molcomi de început;

treceau în rafale, oftând ceva cuvinte,

ne-am fi despărţit, dar n-am putut.

O, şi de-tunci rămânem tot mereu

lângă salcâmii cu susur fin de dor;

tu ai ceva scump, ce-l ştiu a fi al meu

eu un suflet deschis, dor prin zbor

ORICUM…

Oricum, tu te-ai născut să-mi aparţii,

să-mi fii voluptate tandră-n simţire;

bănuind feridirea pe care mi-o susţii,

eu mă declar primejdiosul mire.

Oricum, trebuia să se întâmple odată,

orbita ta să m-ameţească puţin;

corola pielii tale – aceeaşi c-altădată,

şi sunt norocos şi te reţin.

Oricum, şi-aşa e bine, şi-I minunat

când simt pe buze pulsul tău grăbit;

tot stau cu capul pe sânul tău culcat

şi aştept să mă subjugi, sunt biruit.

CE-AR FI…

Ce-ar fi să-mi dărui ochii căprui,

aşa pe-o sărutare;

eu aş tăcea şi n-aş spune nimănui,

te-aş săruta mai tare.

Bustul tău să-mi dărui, sufletul tău,

iubind ca-n rituri;

şi-n trecerea noastră, s-ar ivi mereu,

povestea unor mituri.

NĂVALNICĂ PREZENŢĂ

O strângere de mână

şi m-am despărţit de prieteni,

pornesc iar cu vântul

ce mi s-a prins în păr,

prin mulţimea oraşului

ce aşteptă toamna

cu toţi norii

deşiraţi pe umăr.

Un plop, aproape,

întinde braţe lungi spre cer,

se tânguie cu frunza

după plecarea verii

şi freamătă,

ştiind că va albi în ger.

Doream să fii cu mine,

să vezi cum unda apei

tremură-n parc adâncul

în aşteptarea serii,

odată cu vremea

spre ora asfinţirii,

dar tu eşti departe…

şi nici nu ştiu când vii.

Numai eu stau aici,

devorat de vise,

închipuindu-mă îmbrăţişat

cu tine pea lei,

catalizând iluzii,

fiorii de dor,

ce mă faci să exist mereu,

năvalnică prezenţă

a sufletului meu.